OpenLLM-France/wikimedia huggingface dataset:
# Theo Intra

Theo Intra (Frankfurt del Main, 20 de gener de 1930 - Ídem, 16 de març de 1981) va ser un ciclista alemany que s'especialitzà en el ciclisme en pista. Va participar en una trentena de curses de sis dies, i es va proclamar campió nacional dues vegades.

## Palmarès

* 1950
** Campió d'Alemanya amateur en Persecució
** Campió d'Alemanya amateur en Madison (amb Horst Holzmann)

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Beat Rüedi

Beat Rüedi (Thusis, 19 de febrer de 1920 - Castino, 29 d'octubre de 2009) va ser un jugador d'hoquei sobre gel suís que va competir entre les dècades de 1930 i 1950.
El 1948 va prendre part en els Jocs Olímpics de Sankt Moritz, on guanyà la medalla de bronze en la competició d'hoquei sobre gel. En el seu palmarès també destaquen dues medalles de bronze al Campionat del Món d'hoquei gel, el 1937 i 1939. Va jugar 57 partits internacionals amb la selecció suïssa, marcant un total de 24 gols.
A nivell de clubs jugà amb l'HC Davos, amb qui guanyà dotze edicions de la lliga suïssa (1937 a 1939, 1941 a 1948 i 1950) i la Spengler Cup de 1938 i de 1941 a 1943. El 1955, després de jugar des de 1950 amb l'HC Ambrì-Piotta, passà a exercir de jugador-entrenador amb el Lugano entre 1955 i 1958.

## Referències

* ↑ «Beat Rüedi gestorben - hockeyfans.ch». [Consulta: 15 març 2023].
* 1 2 3 4 5 «Olympedia – Beat Rüedi». [Consulta: 15 març 2023].
# Sympecma fusca

Sympecma fusca és un odonat zigòpter de la família dels lèstids que habita des d'Europa fins a l'Àsia central. Es troba per tota Península Ibèrica i a les Balears. Viuen en una varietat àmplia d'aigües estancades o de corrent dèbil amb abundant vegetació, especialment on hi ha boves i joncs morts flotant. En aquesta espècie els adults es poden veure durant tot l'any, ja que també són hivernants. Aquests adults hivernants són més actius reproductivament al voltant de l'abril i els nous adults apareixen durant l'agost i setembre.

## Referències

* 1 2 3 4 5 Dijsktra, Klaas-Douwe B.; Lewington, Richard. Guía de campo de las libélulas de España y de Europa (en castellà). Omega, 2014. ISBN 978-84-282-1602-9.
* 1 2 «Sympecma fusca» (en anglès). IUCN Red List. Clausnitzer, V. 2009. [Consulta: 21 novembre 2015].
# José Vitini

José Vitini Flórez (Gijón 1913 - Madrid, 28 d'abril de 1945) fou un militant del Partit Comunista d'Espanya; cap militar de les Forces Franceses de l'Interior (FFI) i maquis.
Militant comunista des de molt jove, va combatre per la República durant la Guerra Civil Espanyola, veient-se obligat a exiliar-se a França el febrer de 1939.
Després de l'ocupació nazi de França, es va enquadrar en les agrupacions guerrilleres espanyoles que foren l'embrió del maquis o guerrilla antinazi al Migdia-Pirineus francès. Després de diversos anys de lluita aferrissada i arriscada lluita aconseguiria el grau de tinent coronel en les FFI. I al comandament de la seva 168 Divisió, va dirigir bona part de les operacions guerrilleres que alliberarien de nazis la regió del Tarn i les ciutats d'Albi, Rodés, i Lorda. També va prendre part en l'alliberament de París l'agost de 1944.
Al desembre d'aquest mateix any, després de la fracassada invasió de la Vall d'Aran, va entrar clandestinament a Espanya per fer-se càrrec, per ordre del PCE, de l'organització a Madrid dels Caçadors de la Ciutat, força especialitzada en la guerrilla urbana i amb la missió de desestabilitzar el règim franquista.
Després de diversos atemptats amb explosius contra seus oficials i de FE de las JONS, Vitini, el seu lloctinent Juan Casín Alonso i la resta dels seus homes van ser detinguts per la policia militar, entre març i abril de 1945, sent immediatament jutjats un Consell de Guerra sumaríssim i afusellats al camp de tir de Carabanchel. Fou enviat des de França com a successor seu Cristino García Granda, que va patir la mateixa sort un any més tard.
El seu germà Luis, comandant en les FFI i guerriller a Espanya, va ser afusellat al Castell del Camp de la Bota de Barcelona el 14 de setembre de 1944.

## Enllaços externs

* Los Vitini per Javier Cercas, publicat a El País de Catalunya el 17 de juliol de 2001.
* Quienes eran dedicat a José Vitini
* Homenatge a José Vitini i Cristino García a França, vídeo a youtube.
# Cànem bord

«Cànem bord» té aquests significats:
* Erigeron canadensis, espècie de planta ruderal de la família de les asteràcies introduïda als Països Catalans.
* Erigeron sumatrensis, espècie de planta ruderal de la família de les asteràcies introduïda als Països Catalans.
* Bidens cernua, espècie de planta de la família de les asteràcies.
# Coc (bacteri)

Els cocs són bacteris amb una morfologia cel·lular en forma d'esfera o lleugerament ovalada.
La paraula coc prové del grec kokkos que significa gra o llavor.
Alguns cocs són responsables d'ocasionar malalties en humans són el pneumococ i Staphylococcus aureus, altres resulten innocus o fins i tot beneficiosos.
Segons les agregacions que formen en proliferar se solen tipificar en:
* Diplococs: Un parell de cocs
* Estafilococs: En forma de raïm
* Estreptococs: Formant una cadena
* Sarcines: En grups de quatre o vuit
* Micrococs: Forma irregular

## Referències

* ↑ «coc». GDLC. [Consulta: 31 gener 2025].
Viccionari
# Rudi Mirke

Rudolf "Rudi" Mirke (Breslau, 16 de juny de 1920 - Berlín, 10 de desembre de 1951) fou un ciclista alemany, professional des del 1946 fins al 1951. Va combinar tant la ruta com el ciclisme en pista, on va obtenir els majors èxits.

## Palmarès en ruta

* 1944
** Campió d'Alemanya amateur en ruta

## Palmarès en pista

* 1943
** Campió d'Alemanya en Tàndem (amb Georg Voggenreiter)
* 1944
** Campió d'Alemanya en Tàndem (amb Georg Voggenreiter)
* 1946
** Campió d'Alemanya de Madison (amb Harry Saager)
* 1947
** Campió d'Alemanya de Madison (amb Hans Preiskeit)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Paul Koch

Paul Koch (Berlín, 22 de maig de 1897 - Ídem, 29 d'octubre de 1959) va ser un ciclista alemany que fou professional entre 1919 i 1929. Del seu palmarès destaca el Campionat nacional en ruta de 1920.

## Palmarès

* 1919
** 1r a la Rund um Berlin
* 1920
** Campió d'Alemanya en ruta
** 1r a la Rund um Berlin
* 1922
** 1r a la Rund um Köln
* 1924
** Vencedor d'una etapa a la Zuric-Berlín

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Walter Sawall

Walter Sawall (Morgenroth, Silèsia 18 de juliol de 1899 - Erkner, 4 de setembre de 1958) va ser un ciclista alemany que fou professional entre 1919 i 1932. Es va especialitzar en el ciclisme en pista, concretament en el mig fons, on va guanyar dos Campionats del món i tres campionats nacionals.

## Palmarès

* 1927
** Campió d'Alemanya en Mig Fons
* 1928
** Campió del món de Mig Fons
* 1929
** Campió d'Alemanya en Mig Fons
* 1931
** Campió del món de Mig Fons
** Campió d'Alemanya en Mig Fons

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Mieke Kröger

Mieke Kröger (Bielefeld, Rin del Nord-Westfàlia, 19 de juliol de 1993) és una ciclista alemanya que ha destacat en la ruta i en la pista. Especialista en la persecució i el contrarellotge, el 2015 es va proclamar Campiona del món per equips en aquesta en aquesta última especialitat.

## Palmarès en ruta

* 2010
** Campiona d'Alemanya júnior en contrarellotge
* 2011
** Campiona d'Alemanya júnior en ruta
** Campiona d'Alemanya júnior en contrarellotge
* 2012
** 1a al Sparkassen Giro Bochum
* 2014
** Campiona d'Europa sub-23 en Contrarellotge
* 2015
** Campiona del món en contrarellotge per equips
** Campiona d'Europa sub-23 en Contrarellotge
** Campiona d'Alemanya en contrarellotge
* 2016
** Campiona d'Alemanya en ruta
* 2018
** 1a la Volta a Bèlgica i vencedora d'una etapa
** Vencedora d'una etapa a la Healthy Ageing Tour
** Vencedora d'una etapa a la Gracia Orlová
* 2023
** Campiona d'Alemanya en contrarellotge
* 2024
** Campiona d'Alemanya en contrarellotge

## Palmarès en pista

* 2011
** Campiona d'Europa júnior en Persecució
* 2012
** Campiona d'Alemanya en Persecució
* 2013
** Campiona d'Alemanya en Òmnium
* 2014
** Campiona d'Europa sub-23 en Persecució
* 2015
** Campiona d'Alemanya en Persecució

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
Campions del Món de ciclisme - Contrarellotge per equips mixtos :
2019:  Bouwman, Mollema, van Emden, Brand, Markus, Pieters (NED)
2021:  Arndt, Martin, Walscheid, Brennauer, Klein, Kröger (GER)
2022:  Bissegger, Küng, Schmid, Chabbey, Koller, Reusser (SUI)
2023:  Bissegger, Küng, Schmid, Chabbey, Koller, Reusser (SUI)
2024:  Matthews, O'Connor, Vine, Brown, Chapman, Roseman-Gannon (AUS) :
# Peter Vonhof

Peter Vonhof (Berlín, 15 de gener de 1949) és un ciclista alemany que va córrer durant la dècada de 1970. Especialitzat en el ciclisme en pista, va destacar en les proves de persecució per equips, proclamant-se quatre vegades Campió del món d'aquesta modalitat (el 1970 i de 1973 a 1975), Campió Olímpic a Mont-real, el 1976 i sis vegades campió nacional. Anteriorment, el 1972, ja havia participat en els Jocs Olímpics de Múnic.

## Palmarès

* 1970
** Campió del món de persecució per equips amateur, amb Günter Haritz, Hans Lutz i Günther Schumacher
* 1971
** Campió d'Alemanya de persecució per equips, amb Günther Schumacher, Rainer Podlesch i Bernd Jaroszewicz
** Medalla de bronze al Campionat del món de persecució per equips amateur
* 1972
** Campió d'Alemanya de persecució per equips, amb Michael Becker, Bernd Jaroszewicz i Günther Schumacher
* 1973
** Campió del món de persecució per equips amateur, amb Günter Haritz, Hans Lutz i Günther Schumacher
** Campió d'Alemanya de persecució per equips, amb Rainer Podlesch, Friedhelm Klenner i Michael Becker
* 1974
** Campió del món de persecució per equips amateur, amb Dietrich Thurau, Hans Lutz i Günther Schumacher
** Campió d'Alemanya de persecució per equips, amb Algis Oleknavicius, Rainer Podlesch i Michael Becker
** Campió d'Alemanya de madison, amb Dietrich Thurau
* 1975
** Campió del món de persecució per equips amateur, amb Gregor Braun, Hans Lutz i Günther Schumacher
* 1976
** Medalla d'or als Jocs Olímpics de Mont-real en la prova de persecució per equips, amb Gregor Braun, Hans Lutz i Günther Schumacher
* 1977
** Medalla de plata al Campionat del món de persecució per equips amateur
** Campió d'Alemanya de persecució per equips, amb Jürgen Colombo, Otto Steins i Wolfgang Schäffer
* 1978
** Campió d'Alemanya de persecució per equips, amb Jürgen Colombo, Otto Steinss i Ralf Stambula
* 1979
** Campió d'Alemanya de madison, amb Henry Rinklin

## Enllaços externs

* Fitxa a sitiodeciclismo.net
# David Neville (jugador d'hoquei sobre gel)

David Neville (Hamilton, 5 de setembre de 1908 - Westmount, 14 d'octubre de 1991) va ser un jugador d'hoquei sobre gel canadenc que va competir durant la dècada de 1930.
El 1936 va prendre part en els Jocs Olímpics de Garmisch-Partenkirchen, on guanyà la medalla de plata en la competició d'hoquei sobre gel.

## Referències

* ↑ «Dave Neville Olympic Results». sports-reference.com. Arxivat de l'original el 17 d'abril 2020. [Consulta: 18 abril 2019].
# Francisco Cepeda

Francisco Cepeda (Sopuerta, 8 de març de 1906 - Grenoble, França, 14 de juliol de 1935) fou ciclista en ruta basc, que es convertí en la primera víctima mortal del Tour de França.

## Biografia

Conegut com el negre de Sopuerta per la seva pell, debutà amb la secció ciclista de l'Athletic Club de Bilbao, on va córrer durant dos anys. Durant el servei militar, Cepeda, seria cedit a l'equip ciclista del Reial Madrid.
De mica en mica, s'aniria convertint en la gran esperança del ciclisme espanyol, tot i haver d'abandonar a les edidicons del 1931 i 1933. A l'edició de 1935, durant el descens del Coll del Galibier patiria una caiguda que el deixà greument ferit i que l'obligaria a ser traslladat a Grenoble, on moriria tres dies després, convertint-se en el primer ciclista mort a la cursa.

## Palmarès

* 1925
** 1r al Circuit de Getxo
* 1929
** 1r al Circuit de Getxo
** 1r al Gran Premi Pascuas
** 1r a la Volta a Àlaba

### Resultats al Tour de França

* 1930. 27è de la classificació general
* 1931. Abandona (20a etapa)
* 1933. Abandona (1a etapa)
* 1935. Caiguda mortal en la 7a etapa

### Resultats a la Volta a Espanya

* 1935. 17è de la classificació general

## Referències

* ↑ Huerta, Antonio «Otra victoria de etapa del belga Aerts, que triunfó al sprint en la meta de Niza. Cepeda falleció anoche en el hospital de Grenoble». El Mundo Deportivo, 15-07-1935, p. 1,2 [Consulta: 24 gener 2015].
* ↑ (anglès) Tour de France: An alternative view of the ultimate road race a The Independent, 6 juliol 2007.
* ↑ «Contre-enquête sur la mort de Francesco Cepeda (Tour de France 1935) a memoire-du-cyclisme». Arxivat de l'original el 2014-11-29. [Consulta: 24 gener 2015].
* ↑ Cepeda, Tonon, Hélière, la chute et la tombe

## Enllaços externs

* Fitxa de Francisco Cepeda a sitiodeciclismo.net
# Santa Maria de Viladelleva

La Mare de Déu de Viladelleva és una capella romànica aïllada al poble de Viladelleva a uns 6 km del nucli urbà de la vila de Callús, a la comarca catalana del Bages. És una obra inclosa en l'Inventari del Patrimoni Arquitectònic de Catalunya.

## Descripció

Aquesta església, de dimensions força petites, presenta una planta amb nau rectangular i absis trapezoïdal; aquest fet ha portat a considerar-la en alguna ocasió i erròniament com a preromànica. L'absis, situat al l'est, és més baix que la nau i s'obre a aquesta a través d'un arc de mig punt. Al centre de la capçalera hi ha un gran finestral rectangular refet modernament i una petita espitllera. La nau és coberta amb volta de canó.
La porta d'accés, a ponent, és de mig punt, adovellada. Al davant d'aquesta hi ha un porxo d'entrada, posterior a l'església. El campanar situat també a ponent és força massís i té estructura d'una petita torre. L'aparell és obrat amb carreus disposats en filades i sense ornamentació.

## Història

Aquesta església es trobava dins l'antic terme del castell de Callús, al lloc de Viladelleva, que és documentat des del 1025 en una venda de terres al lloc dit Vila de Leva, prop del riu Malceres.
Probablement fou propietat de la família Montcada, que la cedí a la canònica de Vic. Es creu que l'església és la que amb la mateixa advocació de Santa Maria apareix el 1033 en una donació entre germans de la família Montcada. També es considera que correspon a aquesta capella la referència de 1060 d'una església de Santa Maria situada a Vila Mancada prop del riu Malchers.
Les notícies sobre el culte són tardanes. Les visites pastorals del bisbe Pascual, entre el 1685 i el 1693, són les que aporten més detalls. La capella fou profanada el 1936. el 1962 la comprà Jordi Planas, prop. Del mas Ferrer, que impulsà la seva restauració i manté el culte.

## Referències

* ↑ Romànic Obert. «Santa Maria de Viladelleva». Romànic Obert. Arxivat de l'original el 21 de febrer 2014. [Consulta: 7 febrer 2014].
* 1 2 3 4 5 6 7 8 «Capella de Santa Maria de Viladelleva». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 novembre 2015].
# European Platform for Rehabilitation

La European Platform for Rehabilitation, EPR, (en català, Plataforma Europea per a la Rehabilitació) és una xarxa de proveïdors europeus de serveis de rehabilitació per a persones discapacitades i altres grups desfavorits. La Plataforma va ser creada el 1993 per centres de rehabilitació de França, Alemanya, Itàlia i els Països Baixos. La seva Secretaria està situada a Brussel·les, Bèlgica.

## Membres

Els membres de la plataforma presten serveis en l'àmbit de la formació i l'educació, la reinserció dels usuaris en el mercat laboral i, per tant, la millora de les seves capacitats de treball, la rehabilitació física i l'atenció social. EPR té dos tipus de membres: de ple dret i associats. El març de 2012 formaven part de la plataforma les següents organitzacions:
* Membres de ple dret:
** A2G, Noruega
** Kompetanseutvikling Grenland (GREP), Noruega
** TBG Learning, Regne Unit
** Centre de Réadaptation de Mulhouse (CRM), França
** Durapart, Noruega
** ONCE, Espanya
** Luovi Vocational Institute, Finlandia
** Heliomare, Països Baixos
** University Rehabilitation Institute (URI), Eslovenia
** Josefs-Gesellschaft (JG), Alemanya
** National Learning Network, Irlanda
** Pluryn, Països Baixos
** RehabCare, Irlanda
** Adelante, Països Baixos.
* Membres associats :
** APPACDM de Vila Nova de Gaia, Portugal
** Association of Vocational Rehabilitation Enterprises (AVRE), Noruega
** Theotokos Foundation, Grècia
** Astangu Rehabilitation Centre, Estònia
** Fundação AFID Diferença, Portugal
** Fundación INTRAS, Espanya
** Berufsbildungswerk Suedhessen, Alemanya
** National Organisations of Residential Homes and Special Schools (LOS), Dinamarca
** Comitato Regionale Lombardo AIAS, Itàlia
** MEREK, Hongría
** GTB, Bèlgica
** Valakupiu Rehabilitation Centre, Lituania
** Panagia Eleousa, Grècia

## Activitats

La Plataforma Europea per a la Rehabilitació opera una sèrie de serveis en les àrees de desenvolupament professional, recerca i innovació i assumptes públics. EPR és també actiu en l'àmbit de la qualitat dels serveis, i ha desenvolupat el seu propi sistema de qualitat: EQUASS (Garantia de Qualitat Europea per a Serveis Socials). EPR és membre de la Plataforma Social i ocupa un seient al Grup d'Alt Nivell sobre Discapacitat de la Unió Europea. També té estatus com a participant davant del Consell d'Europa. EPR rep fons estructurals de la Unió Europea en el marc del Programa d'Aprenentatge Permanent 2007-2013 de la Comissió Europea, i està involucrat en una altra sèrie de projectes finançats també per la Comissió Europea.

## Referències

* ↑ http://www.socialplatform.org/AboutUs.asp?DocID=17347 Arxivat 2010-07-06 a Wayback Machine.
* ↑ http://ec.europa.eu/employment_social/soc-prot/disable/hlg_en.htm

## Enllaços externs

* EPR homepage (anglès)
* EQUASS (anglès)
# Sant Jaume de la Guàrdia Pilosa

Sant Jaume de la Guàrdia Pilosa és una església de Pujalt (Anoia) inclosa a l'Inventari del Patrimoni Arquitectònic de Catalunya.

## Descripció

És un edifici de planta rectangular, sense absis, i campanar de torre de planta quadrada en un dels angles de la capçalera. Al mur de ponent hi trobem el portal, allindat i ornat amb motllures lineals, de gran senzillesa, però de bona factura; sobre la porta hi ha un petit ull de bou. A l'interior d'una nau conserva un altar barroc. Porta dintellada.

## Història

L'església existia com a parròquia al segle xii, i al segle xiv apareix amb dos altars: l'un dedicat a Sant Jaume i l'altre a Sant Miquel. L'edifici ha sigut renovat en diverses ocasions, al segle xvi i al xviii, fou apujat i es va construir el campanar.

## Referències

* 1 2 3 4 5 «Sant Jaume de la Guàrdia Pilosa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 setembre 2015].
# Josep Llop i Bonal

Josep Llop i Bonal (Figueres, Alt Empordà, 30 de juny de 1910 - el Masnou, Maresme, 3 de febrer de 1991) fou un impulsor de l'exlibrisme català.
Fill de l'impressor Joan Llop Himonench i de Dolors Bonal Garriga. L'any, 1925, el seu pare es traslladà amb la seva família al Masnou per treballar als Laboratoris Cusí, que acabava de crear el llersenc Joaquim Cusí i Furtunet. Aleshores ell i el seu germà Joaquim també començaren a treballar als laboratoris. Ell fou comercial, i el seu germà, impressor. Va viure al Masnou la resta de la seva vida i va treballar als Laboratoris fins a la jubilació, l'any 1977.
De formació autodidacta, era col·leccionista d'exlibris, i també de segells, monedes, goigs, auques i refranys. Bastí una col·lecció de 12.000 exlibris d'arreu. Vers 1948 va redactar un Manual del col·leccionista d'ex-libris, no publicat, i també un catàleg dels seus exlibris anomenat Ex-libris de la família Llop. S'introduí al món dels exlibris l'any 1941 quan Esteve Godàs i Obiols, dibuixant dels Laboratoris Cusí, li dissenyà el seu primer exlibris. Després d'aquest, tingué exlibris dibuixats per Antoni Boada, Ezequiel Pagès Casacuberta, Miquel Lacalle, Joan Anglada Villà, Joan Estiarte, Frank Alpresa i Joan Barbarà.
Organitzà dues exposicions dels seus exlibris al Masnou, els anys 1949 i 1951. Va col·laborar amb l'Associació d'Exlibristes de Barcelona i va publicar a la circular de l'associació.
L'any 1958, amb motiu del VI Congrés Europeu d'Exlibris que tingué lloc a Barcelona, elaborà, juntament amb Manuel Vidal i López una Bibliografía española sobre ex-libris.
Es va casar amb Remei Martorell Comes (Montgat, 14 de gener de 1914) l'any 1935. Tingueren quatre fills: Jordi, Xavier, Rosa Maria i Montserrat.

## Referències

* 1 2 3 4 5 «Josep Llop i Bonal "In memoriam"». Revista EX-LIBRIS. Associació Catalana d'Exlibristes, Any III, 4, Gener-juny 1991.
* ↑ Llop i Bonal, Josep «Bibliografía española sobre ex-libris». CAEB, Any VII, 14-15, 6-1958.
# Zim

Zim és un programa creat i desenvolupat en Perl i GTK, que permet redactar textos en format wiki. Facilita la redacció de pàgines a través d'un editor WSYIWYG. Aquestes pàgines seran guardades al directori que el mateix usuari pot escollir, en arxius de text en els quals el text estarà formatat en la sintaxi wiki.

## Característiques

* Editor WYSIWYG simple per a la correcció de textos.
* Exportar les seves notes a documents HTML.
* Historial de canvis.
* Característiques comuns d'un wiki.
* Cada pàgina es guarda com un arxiu de text, amb sintaxi bàsica d'un wiki.
* Les pàgines poden contenir enllaços a altres pàgines.

## Observacions

* Crear una pàgina nova és tan fàcil com crear un enllaç que no existeix.
* Facilitat d'ús
* Veure els objectius Arxivat 2006-09-15 a Wayback Machine. futurs per al desenvolupament de Zim.

## Connectors

Alguns dels plugins existents:
* TrayIcon
* Correcció ortogràfica, usant gtkspell.
* És possible exportar Arxivat 2006-05-17 a Wayback Machine. les seves notes a documents HTML.

## Enllaços externs

* Pàgina oficial de Zim Arxivat 2007-07-10 a Wayback Machine. (anglès).
* Scripts per a Zim Arxivat 2007-07-10 a Wayback Machine. (anglès)
* Instal·lar Zim a Windows XP Arxivat 2007-07-16 a Wayback Machine. (anglès)
* Captures de Pantalla Arxivat 2007-07-10 a Wayback Machine. (anglès)
# Leyton Orient Football Club

El Leyton Orient Football Club, és un club de futbol professional anglès del barri de Leyton, Londres. Son el segon equip més antic de Londres que juga a nivell professional, va ser fundat el 1881 i juga a la Football League One. Els seus seguidors són coneguts pel seu sobrenom "les O". Els colors del club són tots vermells.

## Referències

* ↑ Comes, When Saturday. When Saturday Comes: The Half Decent Football Book (en anglès). Penguin UK, 2006-08-03. ISBN 978-0-14-192703-9.
* ↑ «Leyton Orient - Historical Football Kits». Arxivat de l'original el 16 juliol 2020.
# Alsea

«Alsea» té aquests significats:
* Llengua alsea, idioma parlat a la costa central d'Oregon pels alsea
* Alsea (tribu), tribu d'amerindis dels Estats Units de l'oest d'Oregon
* Alsea (Oregon), comunitat no incorporada al comtat de Benton, a l'estat nord-americà d'Oregon
# Ictidognathus

Ictidognathus és un gènere extint de sinàpsids del clade dels terocèfals que visqueren al sud d'Àfrica durant el Wuchiapingià (Permià superior). Se n'han trobat restes fòssils a la província sud-africana del Cap Occidental. Era un terocèfal petit. El vòmer és complicat i, segons l'espècie de la qual es tracti, format per un sol bloc o per dos elements diferents. El nom genèric Ictidognathus significa ‘mandíbula de mostela’ en llatí.

## Referències

* 1 2 Entrada «Ictidognathus» de la Paleobiology Database (en anglès). [Consulta: 20 desembre 2022].
* ↑ Broom, 1913, p. 7.

## Bibliografia

* Broom, R. «Note on the Dicynodont Vomer» (en anglès). Nature, 92, 1913, pàg. 6-7. DOI: 10.1038/092006c0.